สรุปหุ้นเด่นราคาขึ้นแรง-ลงแรงประจำวันนี้
สรุปหุ้นเด่นราคาขึ้นแรง-ลงแรงประจำวันนี้
17 ส.ค. 2558

“ข่าวหุ้นธุรกิจออนไลน์” ได้ทำการคัดเลือกและสรุปความเคลื่อนไหวของราคาหุ้นที่มีการเปลี่ยนแปลง ทั้งรูปแบบราคาที่มีการปรับตัวขึ้นแรงและราคาร่วงแรงในระหว่างวัน โดยมีปัจจัยพื้นฐานที่ส่งผลต่อราคาหุ้นนั้นๆ เพื่อประกอบเป็นข้อมูลให้นักลงทุนในการรับข้อมูลรวมถึงการตัดสินใจในการลงทุน
สำหรับหุ้นที่ลงแรงประจำวันนี้ (17 ส.ค.) ได้แก่
ราคาหุ้น บริษัท เมเจอร์ ดีเวลลอปเม้นท์ จำกัด (มหาชน) หรือ MJD ปิดตลาดวันนี้อยู่ที่ 2.36 บาท ลบ 0.40 บาท หรือ 14.49% สูงสุด 2.66 บาท ต่ำสุด 2.34 บาท มูลค่าการซื้อขาย 17.08 ล้านบาท
โดย MJD และบริษัทย่อยประกาศผลการดำเนินงานงวดไตรมาส 2/58 ขาดทุนสุทธิ 58.06 ล้านบาท ขาดทุนสุทธิต่อหุ้น 0.067 บาท ลดลงเมื่อเทียบกับช่วงเดียวกันของปีก่อนที่มีกำไรสุทธิ 29.26 ล้านบาท กำไรสุทธิต่อหุ้น 0.034 บาท
ราคาหุ้นบริษัท ตงฮั้ว คอมมูนิเคชั่นส์ จำกัด (มหาชน) หรือ TH ปิดตลาดวันนี้อยู่ที่ 1.23 บาท ลบ 0.17 บาท หรือ 12.14% สูงสุดที่ 1.24 บาท ต่ำสุดที่ 1.18 บาท มูลค่าซื้อขายที่ 10.61 ล้านบาท ราคาร่วงแรงเหตุงบฯ Q2 ยังขาดทุนต่อเนื่อง
 
สำหรับหุ้นที่ขึ้นแรงประจำวันนี้ (17 ส.ค.) ได้แก่
ราคาหุ้น บริษัท อินเตอร์ ฟาร์อีสท์ วิศวการ จำกัด (มหาชน) หรือ IFEC ปิดตลาดวันนี้อยู่ที่ 10.40 บาท บวก 1.25 บาท หรือ 13.66% สูงสุด 10.40 บาท ต่ำสุด 9.60 บาท มูลค่าการซื้อขาย 988.81 ล้านบาท  
บล.เมย์แบงก์ กิมเอ็ง(ประเทศไทย)แนะ”ซื้อ”หุ้น IFEC เพิ่มประมาณจากโครงการที่ IFEC ได้มาอย่างเหนือความคาดหมาย เช่น โครงการลม อ.ปากพนัง เฟส 2 ขนาด 8.9MW และ โรงไฟฟ้าขยะ จ.สระแก้ว 6MW ส่งผลให้มูลค่าเหมาะสมซึ่งอิงวิธีคิดลดกระแสเงินสด (DCF) ได้รับผลกระทบสุทธิไม่มากนัก 10% คงเหลือ 16.10 บาท/ หุ้น fully diluted ซึ่งยังคงมี Upside 76% จึงมองว่าการกำลังจะก้าวผ่านจุดคุ้มทุน และการ COD โครงการพลังงานลมเอกชนแห่งแรกในภาคใต้ จะเป็นตัวสร้างโมเมนตัมที่ดีใน 2H58 นี้
 
ทั้งนี้ ราคาหุ้นที่ข่าวหุ้นออนไลน์ได้ทำการสรุปมานั้น เป็นเพียงการสรุปตามความเคลื่อนไหวของราคาประจำวันที่มีการเปลี่ยนแปลง รวมทั้งมีปัจจัยพื้นฐานที่คาดว่าจะส่งผลกระทบหรือหนุนราคาหุ้นนั้นๆ เพื่อเป็นข้อมูลในการตัดสินใจ และมิได้เป็นการชี้นำ หรือเสนอแนะให้ซื้อหรือขายหลักทรัพย์ใดๆ การตัดสินใจซื้อหรือขายหลักทรัพย์ใดๆ ของผู้อ่าน ไม่ว่าจะเกิดจากการอ่านบทความในเอกสารนี้หรือไม่ก็ตาม ล้วนเป็นผลจากการใช้วิจารณญาณของผู้อ่าน
 